Ο **Σπύρος Μούρτος** (Ιτέα Φωκίδας, 5 Δεκεμβρίου 1990) είναι Έλληνας επαγγελματίας καλαθοσφαιριστής. Διαθέτει ύψος 1,99 μέτρα και αγωνίζεται στις θέσεις του σούτινγκ γκαρντ και σμολ φόργουορντ, για τον Ιωνικό Νίκαιας.

Σταδιοδρομία
------------

Ο Μούρτος ξεκίνησε να ασχολείται συστηματικά με το άθλημα, στα τμήματα υποδομής του Γ.Σ. Ιτέας, συμμετέχοντας στην παιδική, εφηβική, αλλά και την ανδρική ομάδα του συλλόγου. Έχει στεφθεί Πρωταθλητής Ε.Σ.ΚΑ.Σ.Ε. τόσο με την παιδική, όσο και με την εφηβική ομάδα της Ιτέας. Τον Ιούλιο του 2007 εντάχθηκε στο δυναμικό της εφηβικής ομάδας του Άρη Θεσσαλονίκης, μετά την προτροπή του νομικού -τότε- συμβούλου της Κ.Α.Ε. κ. Αρχανιωτάκη. Ο σύνδεσμος βετεράνων καλαθοσφαιριστών του Άρη πίστεψε στο ταλέντο του και, μάλιστα, για ένα διάστημα τον βοήθησε οικονομικά, καλύπτοντας έξοδα των σπουδών του (είχε περάσει στο Πανεπιστήμιο Μακεδονίας στο τμήμα Οργάνωσης και Διοίκησης Επιχειρήσεων). Την περίοδο αυτή, συμμετείχε στον τελικό του Εφηβικού Πρωταθλήματος της Ε.ΚΑ.Σ.Θ. κόντρα στο Μαντουλίδη.

Σε ηλικία 18 ετών, ο Αντρέα Ματσόν εισηγήθηκε την υπογραφή επαγγελματικού συμβολαίου με τον Άρη τον Ιανουάριο του 2009. Το επόμενο καλοκαίρι ο παίκτης συμμετείχε στο Πανευρωπαϊκό Πρωτάθλημα Νέων Ανδρών στη Ρόδο όπου κατέκτησε με τους συμπαίκτες του το χρυσό μετάλλιο. Την επόμενη χρονιά συμμετείχε και πάλι στο Ευρωπαϊκό Πρωτάθλημα Νέων Ανδρών της Κρικβένιτσα. Σε συλλογικό επίπεδο δεν πήρε πολλές συμμετοχές, με αποτέλεσμα να δοθεί δανεικός το 2010-11 στον ΟΦΗ με τον οποίο κατέκτησε το Πρωτάθλημα Β' Εθνικής. Το 2011-12, εστάλη στους Ικάρους Σερρών που αγωνίζονταν στην Α2 Εθνική. Το καλοκαίρι του 2012 έληξε ο δανεισμός του και ο παίκτης ξεκίνησε να αγωνίζεται στην Α1 Εθνική με τον Άρη, όπου και την περίοδο 2014-2015, με προπονητή τον Δημήτρη Πρίφτη, έγινε αρχηγός της ομάδας.

Στις 7 Ιουνίου 2016, ανανέωσε το συμβόλαιο του με τον Άρη για τρία ακόμη χρόνια.

Το καλοκαίρι του 2018 συμφώνησε με τον Ήφαιστο Λήμνου, και έγινε ο αρχηγός της ομάδας.

Στις 25 Αυγούστου 2020, ανακοινώθηκε από την Λάρισα. Με την Λάρισα μέτρησε 4,6 πόντους κατά μέσο όρο σε 22 αναμετρήσεις.

Στις 17 Σεπτεμβρίου 2021, ανακοινώθηκε από τον Ιωνικό Νίκαιας.

Παραπομπές
----------

1. 1 2 3  «Ο Σπύρος Μούρτος με πενταετές συμβόλαιο στην ΚΑΕ Άρης», επίσημη ανακοίνωση Κ.Α.Ε. Άρης (αναδημοσίευση), 1 Ιανουαρίου 2009.
2. 1 2 3 4  «Μούρτος στο «Goal» : «Να αρπάξω τις ευκαιρίες»»[*νεκρός σύνδεσμος*], άρθρο στον ιστότοπο SentraGoal.gr, 21 Ιανουαρίου 2013.
3. ↑  «ΑΡΗΣ: Το κεφάλαιο "Σπύρος Μούρτος"» Αρχειοθετήθηκε 2013-07-14 στο Wayback Machine. άρθρο στον ιστότοπο BasketWorld.gr, 22 Μαΐου 2013.
4. 1 2  Σπύρος Μούρτος[*νεκρός σύνδεσμος*], στατιστικά στην επίσημη σελίδα της Ε.Ο.Κ.
5. ↑  «Ο Σ. Μούρτος στο FokidaSPORT» Αρχειοθετήθηκε 2015-03-04 στο Wayback Machine. άρθρο στον ιστότοπο FokidaSport.gr, 26 Ιουνίου 2011.
6. 1 2  Spyros Mourtos, στατιστικά στην ιστοσελίδα ProBallers.com.
7. ↑  «Εκλεισαν Συμεωνίδης και Μούρτος» Αρχειοθετήθηκε 2014-08-13 στο Wayback Machine. άρθρο στον ιστότοπο SuperBasket.gr, 9 Σεπτεμβρίου 2011.
8. ↑  Νέο τριετές συμβόλαιο σε Μούρτο - Άρης - SPORT 24
9. ↑  «Ανακοίνωσε Μούρτο ο Ήφαιστος Λήμνου». *www.gazzetta.gr*. Ανακτήθηκε στις 18 Μαΐου 2019.
10. ↑  «Επίσημο: Ανακοίνωσε Μούρτο η Λάρισα». *SDNA*. 25 Αυγούστου 2020. Ανακτήθηκε στις 26 Αυγούστου 2020.
11. ↑  «Στον Ιωνικό Νικαίας ο Μούρτος». *SDNA*. 17 Σεπτεμβρίου 2021. Ανακτήθηκε στις 17 Σεπτεμβρίου 2021.

Εξωτερικοί σύνδεσμοι
--------------------

* Σπύρος Μούρτος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Σπύρος Μούρτος, στατιστικά στην επίσημη ιστοσελίδα του Ε.Σ.Α.Κ.Ε.
* Spyridon Mourtos, προφίλ στην επίσημη ιστοσελίδα της FIBA Europe (U20 European Championship Men 2009).
* Spyros Mourtos, στατιστικά στην ιστοσελίδα ProBallers.com. (Αγγλικά)
* Spyros Mourtos, στατιστικά στην ιστοσελίδα ScoresWay.com. (Αγγλικά)

|  |  |  |  |
| --- | --- | --- | --- |
| 

| π • σ • ε
Εθνική ομάδα καλαθοσφαίρισης Νέων Ανδρών Ελλάδας - 1η θέση Ευρωπαϊκό πρωτάθλημα 2009 |
| --- |
|  |
| 
**4** Μάντζαρης  · **5** Μούρτος  · **6** Τσακαλέρης  · **7** Παππάς  · **8** Γιαννόπουλος  · **9** Σακελλαρίου  · **10** Παπανικολάου  · **11** Σλούκας  · **12** Γιάνκοβιτς  · **13** Μπόγρης  · **14** Κασελάκης  · **15** Σαρικόπουλος  · **C** Μίσσας |

 |